Diari Oficial de la Generalitat Valenciana


Sumari del DOGV 6988, del 21-03-2013 (2013/2692)

RESOLUCIÓ de 22 de febrer de 2013, del conseller de Governació i Justícia, per la qual es disposa l'execució de la Sentència número 955/2012, de la Sala Contenciosa Administrativa del Tribunal Superior de Justícia de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6988

Data del DOGV
:   21-03-2013

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2013/2692


Data del document
:   22-02-2013

Organisme emissor
:   Conselleria de Governació i Justícia

Tipus de document
:   Resolució

Anàlisi jurídica

 Descriptors 

:   * Conselleria de Governació i Justícia

RESOLUCIÓ de 22 de febrer de 2013, del conseller de Governació i Justícia, per la qual es disposa l'execució de la Sentència número 955/2012, de la Sala Contenciosa Administrativa del Tribunal Superior de Justícia de la Comunitat Valenciana. [2013/2692]  
Vista la Sentència número 955/2012, de 6 de novembre, de la Sala Contenciosa Administrativa del Tribunal Superior de Justícia de la Comunitat Valenciana, que desestima el recurs d'apel·lació interposat per la Generalitat contra la Sentència número 304/10, de 30 de juliol de 2010, del Jutjat Contenciós Administratiu número 10 de València, per la qual es va estimar el recurs contenciós administratiu presentat per José Félix Mendieta Sancho.  
  
Antecedents de fet  
Primer. Per mitjà de l'Orde de 21 de juliol de 2006, de la Conselleria de Justícia, Interior i Administracions Públiques, es va procedir a la convocatòria i el nomenament del tribunal de proves d'habilitació per a policies locals de la Comunitat Valenciana amb caràcter extraordinari i excepcional (DOGV 5318, 04.08.2006), en el marc del que establix la disposició transitòria primera de la Llei 6/1999, de 19 d'abril, de la Generalitat Valenciana, de Policies Locals i de Coordinació de Policies Locals de la Comunitat Valenciana, desplegada pel Decret 20/2003, de 4 de març, del Consell de la Generalitat.  
Posteriorment, a través de l'Orde de 19 de desembre de 2006, de la Conselleria de Justícia, Interior i Administracions Públiques, es va procedir a la pròrroga de la convocatòria esmentada (DOGV 5412, 21.12.2006).  
Segon. Concloses les proves teòriques i la fase de pràctiques, el tribunal qualificador, per mitjà dels acords de 13 de març de 2008, va fer públiques les relacions d'aspirants declarats aptes en la fase de pràctiques, grups A, B i C.  
Tercer. Per mitjà de la Resolució de 30 de juny de 2008, de la Direcció General de Seguretat i Protecció Ciutadana (DOCV 5819, 01.08.2008), es va fer pública la relació definitiva dels aspirants declarats habilitats després d'haver superat les proves finals extraordinàries dels cursos d'habilitació de policies locals de la Comunitat Valenciana, a l'efecte de promoció interna, convocats per l'Orde de 21 de juliol de 2006, de la Conselleria de Justícia, Interior i Administracions Públiques.  
Quart. En l'acord esmentat del tribunal qualificador, amb data 13 de març de 2008, pel qual es va fer pública la relació d'aspirants declarats aptes en la fase de pràctiques de la convocatòria de cara a l'habilitació per al grup B, no figurava el nom de José Félix Mendieta Sancho perquè va ser tingut per no apte.  
Quint. José Félix Mendieta Sancho va formular un recurs d'alçada contra la decisió adoptada, recurs que va ser desestimat a través de la Resolució de 26 de juny de 2008, del conseller de Governació.  
Sext. L'interessat va interposar un recurs contenciós administratiu contra la Resolució de 26 de juny de 2008, i el Jutjat Contenciós Administratiu número 10 de València va dictar la Sentència número 304/2010, de 30 de juliol, per la qual estimava el recurs i declarava la nul·litat tant de la resolució mencionada com de l'Acord de 13 de març de 2008, en este últim cas únicament en la mesura que el recurrent no figurava entre els aspirants aptes. En conseqüència, s'ordena al tribunal qualificador que procedisca a convocar una nova sessió per a qualificar el treball que havia sigut indegudament declarat invàlid.  
  
Sèptim. Contra eixa decisió judicial, la Generalitat va interposar un recurs d'apel·lació, desestimat per la Sentència número 955/2012, de 6 de novembre, de la Sala Contenciosa Administrativa del Tribunal Superior de Justícia de la Comunitat Valenciana, que va confirmar la resolució judicial mencionada en l'antecedent de fet previ.  
Octau. A fi de complir les resolucions judicials mencionades, el tribunal qualificador ha mantingut dos noves sessions amb data 31 de gener i 19 de febrer de 2013, ha avaluat el treball que l'interessat va presentar, ha acordat, per unanimitat, atorgar a José Félix Mendieta Sancho una valoració global d'un punt en la fase de pràctiques i proposar al conseller de Governació i Justícia que l'interessat siga declarat habilitat per al grup B, a l'efecte de promoció interna, en els cossos de la Policia Local de la Comunitat Valenciana, amb efecte des del 30 de juny de 2008.  
  
Fonaments de dret  
I. La convocatòria extraordinària i excepcional de proves d'habilitació per a policies locals de la Comunitat Valenciana, a l'efecte de promoció interna, va tindre lloc en el marc del que es preveu en la disposició transitòria primera de la Llei 6/1999, de 19 d'abril, de la Generalitat Valenciana, de Policies Locals i de Coordinació de Policies Locals, en relació amb els articles 1 i 6 del Decret 20/2003, de 4 de març, del Consell de la Generalitat, pel qual es desplega la disposició transitòria primera esmentada de la Llei 6/1999.  
II. La convocatòria de les proves finals extraordinàries dels cursos d'habilitació es va efectuar per mitjà de l'Orde de 21 de juliol de 2006, de la Conselleria de Justícia, Interior i Administracions Públiques, en la qual va quedar establit el sistema d'avaluació i qualificació que havia d'emprar-se en acabar el procés, consistent en una prova d'aprofitament de caràcter teòric i en una fase de pràctiques que determinarien, en conjunt, la qualificació dels aspirants i la seua condició d'aptes o no aptes en les proves esmentades.  
III. La Sentència número 304/2010, de 30 de juliol, del Jutjat Contenciós Administratiu número 10 de València, confirmada per la Sentència número 955/2012, de 6 de novembre, de la Sala Contenciosa Administrativa del Tribunal Superior de Justícia de la Comunitat Valenciana, ha obligat a retrotraure les actuacions per a tornar a avaluar el treball presentat durant la fase de pràctiques per José Félix Mendieta Sancho.  
  
IV. De conformitat amb allò que s'ha ordenat per estes decisions judicials, i tal com ha quedat exposat en l'antecedent de fet octau d'esta resolució, el tribunal qualificador ha mantingut dos noves sessions amb data 31 de gener i 19 de febrer de 2013, ha avaluat el treball que l'interessat va presentar i, en aplicació dels mateixos criteris pels quals es va regir durant el procés desplegat entre 2006 i 2008, ha acordat, per unanimitat, atorgar a José Félix Mendieta Sancho una valoració global d'un punt en la fase de pràctiques i elevar al conseller de Governació i Justícia una proposta motivada de resolució en què es planteja declarar a l'interessat habilitat per al grup B, a l'efecte de promoció interna, en els cossos de la Policia Local de la Comunitat Valenciana, amb efecte des del 30 de juny de 2008.  
Tot això en virtut de les disposicions de l'article 57.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en relació amb els articles 103 i següents de la Llei 29/1998, de 13 de juliol, reguladora de la jurisdicció contenciosa administrativa.  
Vistos els preceptes legals i reglamentaris anteriors i la resta d'aplicació pertinent, resolc:  
  
Primer  
Donar per executada la sentència ferma número 955/2012, de 6 de novembre, de la Sala Contenciosa Administrativa del Tribunal Superior de Justícia de la Comunitat Valenciana, que va desestimar el recurs d'apel·lació interposat per la Generalitat contra la Sentència número 304/2010, de 30 de juliol, del Jutjat Contenciós Administratiu número 10 de València, per la qual es va estimar el recurs contenciós administratiu presentat per José Félix Mendieta Sancho.  
  
Segon  
Declarar José Félix Mendieta Sancho, amb DNI número 72502373E, habilitat per al grup B, a l'efecte de promoció interna, en els cossos de la Policia Local de la Comunitat Valenciana, amb efecte des del 30 de juny de 2008.  
  
Contra esta resolució es pot interposar un incident d'execució de sentència davant del Jutjat Contenciós Administratiu número 10 de València, d'acord amb les disposicions de l'article 109 de la Llei 29/1998, de 13 de juliol, Reguladora de la Jurisdicció Contenciosa Administrativa, en el termini de dos mesos comptadors des de l'endemà del dia en què tinga lloc la publicació d'esta resolució.  
  
València, 22 de febrer de 2013.- El conseller de Governació i Justícia: Serafín Castellano Gómez.